  Майя Бывальцева Дырызлэсь вазь улонысь кошкиз ужъюлтошмы, «Удмурт дунне» газетысь журналист Эдуард Степанов. Со сярысь газетлэн редакциез ивортӥз. Со ужзэ «Удмуртия» кун телерадиокомпаниын кутскиз. Нырысь корреспондент, собере иворъёсты радъясь-эскерись луыса ужаз. 20 ар ӵоже быдэс Удмуртиез котыртӥз, вань ёросъёсты но троссэ гуртъёсты ортчиз. «Удмурт дунне» газетын ӝыны ар гинэ ужаса вуттӥз ке но, со борды ми ӝог дышимы вал: капчи мылкыдо, котькыӵе уж борды гижысь-пиньысь басьтӥське, ваньмыныз каньылэн огкыл шедьтыны быгатэ «Удмурт дунне» газетлэн редакциезТуэ 2-тӥ гудырикошконэ Эдуард Степановлы 47 арес тырмысал. Солэн кузпалыз но 2 пиез кылизы. Люкиськон ортчоз 19-тӥ пӧсьтолэзе вордскем гуртаз - Кияса ёросысь Вуж Салья гуртын.  Ивортодэтъя «Удмуртия» агентство ӵыжы-выжыосызлы куректэмзэ вера.  Тегъёс: Мерлык Ижкар Удмуртия улоныськошкемъёс удмуртъёс Кияса  